CELEX: 22013D0507(01)
Language: sl
Date: 2013-04-14 00:00:00
Title: Priporočilo Skupnega odbora EU-Palestinska uprava z dne 14. aprila 2013 o izvajanju akcijskega načrta Evropska unija-Palestinska uprava v okviru evropske sosedske politike

7.5.2013   
            
            
               SL
            
            
               Uradni list Evropske unije
            
            
               L 125/34
            
         PRIPOROČILO SKUPNEGA ODBORA EU-PALESTINSKA UPRAVA
   z dne 14. aprila 2013
   o izvajanju akcijskega načrta Evropska unija-Palestinska uprava v okviru evropske sosedske politike
   SKUPNI ODBOR EU-PALESTINSKA UPRAVA –
   ob upoštevanju Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (1) in zlasti člena 63(2) Sporazuma,
   ob upoštevanju naslednjega:
   
               (1)
            
            
               V skladu s členom 70 Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: Sporazum) pogodbenici sprejmeta vse splošne ali posebne ukrepe, potrebne za izpolnjevanje obveznosti iz Sporazuma, in poskrbita, da se dosežejo cilji iz Sporazuma.
            
         
               (2)
            
            
               Pogodbenici Sporazuma sta se dogovorili glede besedila akcijskega načrta Evropska unija-Palestinska uprava v okviru evropske sosedske politike (v nadaljnjem besedilu: akcijski načrt EU-PA v okviru ESP).
            
         
               (3)
            
            
               Akcijski načrt EU-PA v okviru ESP bi moral podpirati izvajanje Sporazuma z določitvijo konkretnih ukrepov in sprejemom teh ukrepov z namenom doseči cilje Sporazuma.
            
         
               (4)
            
            
               Akcijski načrt EU-PA v okviru ESP ima dvojni namen, in sicer določitev konkretnih ukrepov za izpolnjevanje obveznosti pogodbenic iz Sporazuma ter zagotavljanje širšega okvira za nadaljnjo krepitev odnosov med EU in Palestinsko upravo –
            
         PRIPOROČA da pogodbenici izvajata Akcijski načrt EU-PA v okviru ESP (2), če je to izvajanje usmerjeno v doseganje ciljev Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani.
   
      V Bruslju, 14. aprila 2013
      
         
            Za Skupni odbor EU-Palestinska uprava
         
         
            Predsednica
         
         C. ASHTON
      
   
   
      (1)  UL L 187, 16.7.1997, str. 3.
   
      (2)  http://register.consilium.europa.eu/pdf/en/12/st17/st17814.en12.pdf